Diari Oficial de la Generalitat Valenciana


Sumari del DOGV 6205, del 12-02-2010 (2010/1147)

Notificació de la Junta Arbitral del Transport d'Alacant sobre el laude arbitral a Ábaco Logística y Transporte en l'expedient número 016/09-A.
-----------------------------------------------------------------------------------------------------------------------------------------------

### Dades del document

Número de DOGV
:   6205

Data del DOGV
:   12-02-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/1147


Data del document
:   21-01-2010

Organisme emissor
:   Conselleria d'Infraestructures i Transport

Tipus de document
:   Anunci

Notificació de la Junta Arbitral del Transport d'Alacant sobre el laude arbitral a Ábaco Logística y Transporte en l'expedient número 016/09-A. [2010/1147]  
Manuel Gálvez Acero, president de la Junta Arbitral del Transport d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal de l'empresa Àbaco Logística y Transporte amb domicili a Gines (Sevilla) que s'ha dictat laude en l'expedient 016/09-A com a conseqüència del procediment seguit en este i que no ha pogut ser comunicat per absència, ignorat parador, caducat o refusat.  
El text és el següent: «Alacant, 17 de setembre de dos mil nou. A les 10.15 hores es constituïx la Junta Arbitral del Transport d'Alacant a la seu de l'avinguda d'Aguilera 1-6ª planta, pels membres expressats al marge, a fi de dictar el laude arbitral sobre la controvèrsia plantejada en l'expedient 016/09-A, promogut per Carmelo León López amb domicili a Ciudad Real contra l'empresa Ábaco Logística y Transporte amb domicili a Sevilla en relació amb la reclamació següent: impagament de ports per servici de transport realitzat el 23 de gener de 2008 entre Jerez de la Frontera i Alacant per valor de 460,49 € (quatre-cents seixanta euros amb quaranta-nou cèntims), més despeses bancàries per devolució de pagaré d'import de 20,03 € (vint euros amb tres cèntims) i el 6% en concepte d'interessos. I una vegada justificada l'absència del vocal representant dels usuaris, comença la vista oral sense la compareixença de la reclamada, a pesar d'haver sigut citada en el termini i en la forma adequada, segons consta en l'expedient, amb els efectes que determina la vigent legislació més avall arreplega. Es concedix la paraula al representant de l'actora Carmelo León López, el qual ratifica la seua demanda i quantia expressades. Així mateix, s'aporten a l'expedient, com a proves documentals, els albarans justificatius de l'arreplegada i entrega de les mercaderies i els documents bancaris sobre les despeses suportades. Atés la Junta Arbitral que es complixen en el present cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, i la Llei 29/2003, de 8 d'octubre, ja que afecta les qüestions competencials de les juntes arbitrals de Transport. Admeses pel col·legi arbitral a instàncies de l'actora les proves documentals proposades i una vegada estudiada la demanda i efectuada l'anàlisi de les manifestacions que antecedixen, s'arriba per unanimitat al laude següent: estimar la demanda interposada per Carmelo León López contra Àbaco Logística y Transporte ja que es considera formalitzat el contracte i realitzades les prestacions convingudes sense que s'haja provat el pagament dels ports meritats. Conseqüentment amb el que s'ha exposat procedix que Àbaco Logística y Transporte abone a Carmelo León López la quantitat de 480,52 € (quatre-cents huitanta euros amb cinquanta-dos cèntims) inclòs l'IVA, en concepte de ports després de la liquidació, i les despeses bancàries per devolució del pagaré. Més els interessos legals de demora a què hi haguera lloc des del moment de la interposició de la demanda el 15 d'abril de 2009 fins a la data del present laude. El present laude serà executiu en cas d'incompliment en el termini de 20 dies comptadors a partir de l'endemà a la recepció d'este. Contra esta resolució arbitral es pot interposar únicament recurs d'anul·lació davant de l'Audiència Provincial que haurà de presentar-se en els dos mesos següents al de la seua notificació, o d'aclariment, en els deu dies següents al de l'expressada notificació. Contra el laude arbitral ferm només es pot interposar recurs de revisió, d'acord amb el que establix la legislació processal per a les sentències processals fermes. Cosa que per a constància, arxivament i trasllat a les parts firmen els membres de la Junta al lloc i en la data indicats.»  
Alacant, 21 de gener de 2010.- El president: Manuel Gálvez Acero.